钦定古今图书集成/明伦汇编/氏族典/第398卷 > 李标
## 钦定古今图书集成/明伦汇编/氏族典/第398卷 > 李标

按《明外史李标传》：“标字汝立，高邑人。万历三十五年
进士，改庶吉士，授检讨，屡迁少詹事。天启中，拜礼部
右侍郎，协理詹事府。标师同邑赵南星、魏忠贤党，因
列之《东林同志录》中。标惧祸引疾去。庄烈帝登极，即
家拜礼部尚书，兼东阁大学士。崇祯元年三月入朝。
未几，李国𣚴、来宗道、杨景辰相继罢去，标遂为首辅”，
累加至少保、户部尚书、武英殿大学士。五疏乞休，三
年，得请。家居六年，卒；谥“文节。”